Vyrážky na ľavej ruke
Vyrážky sú podobné ako to bývajú pri ovčích kiahní, plnené s tekutinou ktorá je žltá. Mám ich aj na hrudi kde som mala plavky, teda od slnka to nemôže byť. Teplotu nemám. Som alergická  na peľ. Mám 43 rokov.
Dobrý deň,
Ďakujeme za vašu otázku. Vami popísaný kožný prejav sa môže prejaviť pri mnohých ochoreniach. Ovčie kiahne sú ochorenie, ktoré sa prejavuje charakteristickou kožnou vyrážkou, ktorá sa najskôr objaví na trupe, chrbte a tvári. Neskôr postupuje na ostatné časti tela (hlava, sliznica úst, nosa a iné). Svrbivá vyrážka sa po 1 – 2 dňoch zmení na pľuzgierik, ktorý praská a postupne vyschne na chrastu. Ide však o infekčné vírusové ochorenie, pri ktorom je nevyhnutná izolácia počas celej inkubačnej doby ochorenia (14 dní).
Pľuzgier naplnený tekutinou sa v letných mesiasoch častokrát objavuje aj po popŕhlení určitým typom rastlín v kombinácii so slnečným žiarením. Je sprevádzaný svrbením, prípadne miernou bolesťou, pálením v postihnutej oblasti. Tu je však nevyhnutná liečba lokálne pôsobiacimi kortikoidmi.
Kedže neuvádzate bližšie informácie vášho problému, nie je možné ho identifikovať a odporučiť vám vhodný prípravok na jeho zmiernenie. Odporúčam navštíviť kožného lekára, ktorý určí diagnózu a nastaví vhodnú liečbu. V každom prípade pľuzgiere neprepichujte a mechanicky nedráždite.
Prajem pekný zvyšok dňa.
S pozdravom
Mgr.Tamara Jakúbeková